GOROSPE ELEZKANO (EAJ, 2017-02-16):
Egun on eta eskerrik asko, legebiltzar-buru andrea. Lehendakari, sailburuok, egun on guztioi. Pinedo, Becerra, Castelo eta suposatzen dut Damborenea jaun-andreoi egun on berezi bat.
Becerra jauna, hasiko naiz zuk esandako aipamen bat esanez. Debate sosegadorea gure esku dago. Hemen izango den eztabaidaren tonua zein izango den guk geuk erabakiko dugu eta gure legebiltzar-taldearen borondatea behintzat izango litzateke benetan eztabaida hau modu sosegatu baten egitea.
Pinedo anderea, zuk esandakoetatik hasiko naiz, apur bat gure arteko elkarrizketa hau jartzeko. Ez direla bete aurreikuspenak aipatu izan duzu, reforma que nació coja, hain modan dagoen gogoeta egitea, eskumenen esparrua aipatu izan duzu eta errenten, redistribución equitativa de las rentas izan dira nik hartu izan ditudan zure diskurtsoaren ildo edo ideia nagusiak.
Ez direla lortu aurreikuspenak esan duzu eta hori hainbat urtetan ez dela lortu esan duzu. Ez duzu aipatu, esate baterako, 2012an EH Bildu Gipuzkoako Aldundian egon zenean, ez zirela bete aurreikuspenak. Orduan, datuak ematen badira urteetakoak eta aurreikuspenak bete ez direla esaten bada, egin dezagun ariketa zintzo bat, zeren eta 2012an ez zen bete ez Gipuzkoan, ez Araban, ez Bizkaian.
Baina Gipuzkoan EH Bildu emandako datuen arabera  - EH Bilduk ez, Gipuzkoako Aldundiak, EH Bildu orduan kudeatzen zegoenean - , aurreikusitakoa 3.837 milioi izan ziren eta likidazioa 2012koa 3.615 milioitakoa izan zen, ia % 6an ez zen bete aurreikuspena. Beraz, aurreikuspenak ez dira betetzen, baina zuek kudeatu izan duzuenean ez da bete. Beraz, ez dezagun leku batean bakarrik ipini aurreikuspenetan ez asmatzearena.
Arrazoiak ez dira bakarrak izaten, ez dago bakarrik kausa bat eta horren ondorio bat. Hainbat izaten dira arrazoiak zuek kudeatzen duzuenean eta guk kudeatzen dugunean. Horretatik dator hain beharrezkoa izatea zuk esaten duzun hain modan dagoen gogoeta egitea. Eta guretzako ez da moda kontu bat, Pinedo anderea.
...hain beharrezkoa izatea, zuk esaten dozu, hain modan dagoen gogoeta egitea. Eta guretzat ez da moda kontu bat Pinedo andrea. Ez da moda kontu bat.
Politika publikoetan guztiz beharrezkoa da egindakoa ebaluatzea, gogoeta egitea ebaluazioa egiteko, eta hobetze prozesuan neurri berriak beharrezkoak badira sartzeko. Eta hori da momentu honetan egin behar doguna.
Gaur eztabaidatzen dogun zerga sistema, 2013an eztabaidatu zen, onartu zen hemen bertan, Legebiltzarrean, gogoratzen dozu izan genuen gai bakarreko eztabaida bat, eta 2014ean indarrean sartu zen.
Hasieratik bertatik esaten genduzan bi gauza. Alde batetik, edozein herritan zerga sistemak egonkortasun bat behar duela, urte batzuk egon behar dela indarrean, eta hasieratik esaten genuen, urte horrek egin eta gero, beharrezkoa zen ebaluazioa, azterketa, gogoeta egingo zela.
Eta momentu horretan gagoz. Hiru urte pasatu dira, eta orain lehenengo sei hilabetetan dagokien eskumena daben erakundeei, eurek dabezan datuak aztertzea, eta proposamenak egitea.
Beraz, ebaluazioa ez da moda kontu bat, behintzat Euzko Alderdi Jeltzaleak kudeatzen dituen erakundeentzat; beharrezkoa den ariketa bat baino. Eta funtsezkoa den tresna bat, hobekuntza prozesuetan.
"Una reforma que nació coja" esatea, asko esatea da. Zeren hemen zuk ondo dakizun moduan, babes politiko oso zabalagaz eta erakundeen babes oso zabalagaz jaio zen zerga aldaketa bat izan zen.
Hasiera batean, Alderdi Sozialistagaz, adostu genduan zerga sistema hori eta orduko aldaketak, eta Alderdi Popularra be gehitu zen aurrerantzean. Beraz, zuek ez zenduen babestu, baina ezin dena esan da, zuek ez zauzienean, ez daukala babesik. Babesa da gehiengo politikoak ematen dautzona.
Zentzu horretan ez dogu bat egiten planteamendu horregaz. Babes politiko zabal bat izan eban orduan eta gure borondatea izango litzateke, egiten den zerga sistemaren aldaketak berriro eduki dabela ahalik eta babes politiko zabalena. Eta posible balitz, zuek be horretan alde batzuetan bat egitea, ba gero eta zabalagoa izan, hobea izango da.
Hori da guk bilatuko doguna. Beti aldarrikatu izan dugu eskumenen esparruan egitea aldaketa hau. Baina gai honetan eta beste gai batzuetan. Guk badakigu zugaz, hain justu be, zuk ordezkatzen duzun alderdiagaz, Eusko Alkartasunagaz, ez dogula bat egiten gai honetan.
Nik ez dakit zer esango daben Sortuko ordezkariek, ze klaro EH Bilduk, hor hainbat zauzie. Nik badakit zugaz ez dugula honetan bat egingo, eta ulertzen dot, zuk Eusko Alkartasunak planteatzea Legebiltzarrean lan talde bat sortzea gogoeta hau egiteko. Ze zuok eta guk berba egin dogunean, gure asmoa izan da erdibideko batera heltzea, azken batean eskatzen genduan adostasun politiko hori izan egian aurrerantzerako aldaketa guztiak.
Eta gauza batek urrundu gaitu zuk zeuk esan dozun moduan. Eskatzen izan dozuela Legebiltzar honetan lantalde bat sortzea, gogoeta eztabaida prozesu bat egiteko, proposamenak sartzeko zerga sistemaren eguneratze prozesu horretan.
Guk ez doguna ulertzen da, zelan litekeen, Arabako Foru Aldundian dagokion esparruan, ze gogoeta ebaluazioa, aldundietan egingo da. Proposamenak foru aldundien eta Batzar Nagusien esparruan egingo dira. Eta indarrean egongo diren araudiak, lurralde bakoitzeko, lurralde historiko bakoitzeko Batzar Nagusietan onartuko dira.
Orduan, zelan liteke Pinedo andrea, EH Bilduren ikuspuntutik Arabako Batzar Nagusietan adostasun batera heltzea, aurrekontuak onartzeko, besteak beste, fiskalitaterako adostasun puntu batzuk dituena, ez aldarrikatzea eztabaidatzea eztabaida publiko hori, ez aldarrikatzea lan talde hori, han adostea bide bat 2017 lehenengo sei hilabeteetan egingo dena guk bat babesten doguna eta proposatzen gentzuna erdibidekoan sartzea 2017ko lehenengo sei hilabetetan dagokion eskumenen esparruan egitea, han ez eskatu, etorri Legebiltzarrera eta Legebiltzarrean funtsezkoa izatea puntu hori adostasun batera heltzeko guri ez dagokigunean gogoeta hori egitea.
Zelan uztartuko litzateke hemen indarrean ipintzea eztabaidarako lantalde bat eta gero zuek adostuta izatea beste bide bat Batzar Nagusietan hiru hilabetetan gogoeta egiteko, hiru hilabetetan proposamenak aurkezteko, gero beste lurraldeen arteko harmonizazioa bilatzeko pausoak emateko, eta gero onartzeko. Ez dira uztartzekoak eta ez dira ulergarriak, horregatik ez dogu guk onartu planteatutako puntu hori. Beste guztian bat egiten izan dogu.
Becerra jauna, denbora amaitzear dago. Bigarren txandan denbora gehiago izango dogu beharbada berba egiteko, baina bai esan gura neuke zuk aipatu izan dozula beren beregi bi gauza kontrakoak direnak. Aipatu izan dozu Sozietateen Zergan, esate baterako, kritikatzen dituzuela sartu izan ziren kenkariak. Alde batetik kenkari horiek kendu beharko lituzkela azken batean mozkinak murrizten dabezalako eta azkenean benetan kuota efektiboa txikitzen dabelako.
Eta era berean planteatu izan dozu fiskalitate medioanbientala bultzatu beharko litzatekela. Nik esango dautzut, kenkarien artean bata dela: Deducción por inversiones y gastos vinculados a proyectos que procuren el desarrollo sostenible, la conversación y mejora del medio ambiente y el aprovechamiento más eficiente de fuentes de energía.
Era berean planteatu dozu kenkari bat ipintzea eta era berean kenkari hori berori kentzea. Beraz, kontraesan bat dago.
Beste barik, eskerrik asko.